Charles Freer Andrews

Charles Freer Andrews (født 12. februar 1871 i Newcastle upon Tyne i Northumberland i England, død 5. april 1940 i Calcutta i Britisk India) var en britisk misjonær og anglikansk prest.


== Liv og virke ==


=== Bakgrunn ===
Andrews' far var den såkalte «engel» (Angel), tilsvarende biskop, av Catholic Apostolic Church i Birmingham. Familien kom ut i et økonomisk uføre på grunn av en svikefull venn og strevde med å klare seg.Andrews var elev ved King Edward's School i Birmingham og studerte deretter klassikerne ved Pembroke College ved University of Cambridge.


=== Anglikansk prest ===
I denne tiden beveget han seg vekk fra familiens kirke og ble etterhvert ordinert for Church of England. I 1896 overtok han som diakon Pembroke College Mission sør i London. Året etter ble han presteviet og ble viserektor for Westcott House Theological College i Cambridge.


=== Misjonær i India og Sør-Afrika ===
Andrews arbeidet etter studiene i Storbritannia fra 1904 vid Cambridgemisjonen i New Delhi og viet seg til å øke samforstanden mellom europeere og asiater. Andrews ble involvert i Kongresspartiets arbeid og hjalp med å finne en god løsning på en bomullsatbeiderstreik i 1913.I 1913 ble han lærer ved Rabindranath Tagores skole i Santineketan.
Den indiske politikse lederen Gopal Krishna Gokhale oppfordret han til å besøke Sør-Afrika for å hjelpe den indiske diasporaen der med de politiske stridighetene med regjeringen. Han møtte den unge advokaten Mohandas Gandhi (Mahatma Gandhi) fra Gujarat; han forsøkte å organisere Natal Indian Congress og få med seg inderne i protester mot rasediskrimineringen og politiforordninger som krenket deres borgerrettigheter.
Andrews ble imponert over Gandhis innsikt i kristne verdier og hans bruk av konseptet ahimsa, ikkevold - som Gandhi blandet med inspirasjon fra elementer innen kristen anarkisme. Andrews hjalp Gandhi med å organisere en ashram i Natal og til å publisere sitt blad The Indian Opinion. Han bistod Gandhi også på flere andre måter for å forbedre forholdene for inderne i Sør-Afrika i 1913–1914 og var en talsmann for indernes sak i flere aktuelle spørsmål.
Etter råd fra flere kongresspartiledere og rektor Susil Kumar Rudra fra St. Stephen's College var Andrews viktig for å overbevise Gandhi om å bli med ham tilbake til India i 1915.Han ble senere uenig med Gandhi. Han mente at Gandhis arbeid for å rekruttere indere for britisk krigsinnsats under første verdenskrig var i strid med det ikkevoldsprinsipp han forfektet.Andrews arbeidet i det følgende både i India og i en kortere periode blant indere på Fiji.
Han døde i Calcutta og ble begravet der.


== Verker ==
The Relation of Christianity to the Conflict between Capital and Labour (1896)
The Renaissance in India: its Missionary Aspect (1912)
Non-Co-Operation. Madras: Ganesh & Co. 1920. Arkivert fra originalen 30. november 2013. 
Christ and Labour (1923)
Mahatma Gandhi His Life and Works (1930) republished by Starlight Paths Publishing (2007) with a forward by Arun Gandhi
What I Owe to Christ (1932)
The Sermon on the Mount (1942)


== Referanser ==


== Litteratur ==
D. O'Connor, Gospel, raj and swaraj: the missionary years of C. F. Andrews 1904-14 (1990)
H. Tinker, The Ordeal of Love: C. F. Andrews and India (1979)
Deenabhandu Andrews Centenary Committee, Centenary Volume C. F. Andrews 1871-1971 (1972)
P. C. Roy Chaudhuri, C. F. Andrews his life and times (1971)
K. L. Seshagiri Rao, Mahatma Gandhi and C. F. Andrews: a study in Hindu-Christian dialogue (1969)
Banarsidas Chaturvedi & Marjorie Sykes, Charles Freer Andrews: a Narrative (1949)
J. S. Hoyland, The Man India Loved: C. F. Andrews [1944]
N. Macnicol, C. F. Andrews Friend of India (1944)
J. S.  Hoyland, C. F. Andrews : minister of reconciliation (London, Allenson, [1940])
David McI Gracie, Gandhi and Charlie: The story of a Friendship (1989)
Susan Visvanathan, "S K Rudra, C F Andrews and M K Gandhi: Friendship, Dialogue and Interiority in the Question of Indian Nationalism", Economic and Political Weekly,Vol - XXXVII No. 34, 24 August 2002
Visvanathan, Susan.2007. Friendship, Interiority and Mysticism: Essays in Dialogue.New Delhi:Orient BlackSwan


== Eksterne lenker ==
(en) Charles Freer Andrews – kategori av bilder, video eller lyd på Commons
Svensk uppslagsbok, 2:a upplagan 1947